Verket 8 (Moss)

Verket 8 er en arbeiderbolig i tilknytning til Konvensjonsgården. Huset er det øverste huset i rekka som ligger mot øst på Verket, og det er det eneste huset som har hage på begge sider. I dag representerer Verket den eldste bestående 1700-talls bebyggelse i Moss.Verket er et boligområde i Moss bestående av gamle arbeiderboliger bygget fra 1730–1760 for arbeiderene på jernverket. Likevel ble ikke området regnet som en del av Moss før i 1876. Bygningene ligger i nærhet til gamle jernverket samt konvensjonsgården som inneholder mye historie. Blant annet ble Mossekonvensjonen undertegnet bare noen meter borti gata. Dette jernverket produserte en rekke ulike varer, deriblant kuler, sagblader og kanoner.
Da husene ble bygget var Europa i epoken barokk. Selv om Europa var i barokken er ikke husene på verket typiske for tidsepoken. Husene er enkelt bygget med kun en etasje, lite detaljer og lavt under taket. Noen av husene er til og med bygget med biprodukt fra jernverket, en slags byggestein. Området fungerte som et eget samfunn da de hadde både butikk og skole. Verket er den eldste bebyggelsen i Moss fra 1700 tallet, da boligområdet har unngått alle bybranner. Derfor har det også vært bevart som et kulturminne siden 2017. Dette begrunnes ved at området er autentisk og representativt. Samt at området er gammelt, har arkitektoniske og historisk verdi.
Etter at jernverket ble lagt ned i 1873, ble området kjøpt av M.Peterson & Søn  i 1875. En fabrikk som har produsert emballasje i flere norske og utenlandske byer. Lenge har pensjonister fra fabrikken bodd i boligene som i dag eies av Höegh Eiendom .  


== Beboere og deres historie ==


=== Karl Anton Thorvaldsen ===
Karl Anton Thorvaldsen var en av beboerne på Verket 8. Thorvaldsen ble født i 1870 av foreldrene Thorvald Andreassen og Magdalena Andreassen, og han vokste opp på Verket. På denne tiden var sagbruk produksjon på Verket, og Karl Anton jobbet selv som tomtearbeider på 1900-tallet, ifølge en folketelling i Moss i 1900.
I en kommunal folketelling i 1914, jobber Karl Anton som cellulosearbeider, trolig fabrikken Peterson på Verket i Moss.
I 1894, giftet Karl Anton seg med Inga Elise Hansen , som også vokste opp på Verket.
Sammen med sin kone, Inga Elise Hansen, fikk Karl Anton totalt 11 barn:

Bjarne Thorvaldsen, født i 1895
Rolf Thorvaldsen, født i 1896
Henry Thorvaldsen, født i 1897
Torleif Thorvaldsen, født i 1899
Carl Borge Thorvaldsen, født i 1901
Ingvar Thorvaldsen, født i 1902
Reidar Thorvaldsen, født i 1904
Bergliot Amalie Thorvaldsen, født i 1906
Louis Thorvaldsen, født i 1907
Fredrik Walter Thorvaldsen, født i 1909
Villi Raimond (Thorvaldsen?), født i 1911Selv om kildene gir en viss usikkerhet på når familien bodde på Verket 8, er det trolig at familien bodde i denne boligen fra giftemålet i 1894, og gjennom oppveksten til alle de elleve barna.
Inga Elise Hansen døde i 1914, og dødsårsaken er uvisst. Karl Anton giftet seg på nytt året etter med tjenestepiken Jørgine Gurine Frøland , og ekteparet forble boende på Verket.


=== Louis Konrad Thorvaldsen. ===
Ved folketellingen i 1910, står Louis oppført som barn nummer 9 i søskenflokken.  Louis ble født omtrent midt i november i 1907, men den nøyaktige datoen varierer fra kilde til kilde. I neste folketelling som fant sted i 1914, blir Louis igjen registrert som beboer i Verket 8. På denne tiden var Louis fremdeles et barn, og var derfor ugift og uten yrke. Ved denne folketellingen, hadde 3 av Louis' søsken flyttet ut, og han var nå det sjette barnet i familien. Her ser man at fødselsdagen er litt annerledes enn ved den første folkeregistreringen i 1910. I en alder av 28 år (1935) gifter Louis seg med Hildur Sofie Næsse, som visstnok også var oppvokst på Verket i Moss . Louis jobbet på denne tiden på Sekkeavdelingen på Peterson, og hans kone var også fabrikkarbeider. Selv om det finnes lite informasjon om ekteparets eventuelle barn, vet vi at de fikk minst én sønn i 1938. Sønnen, Knut Thorvaldsen, forteller i et intervju i 2014 at han selv bodde i Verket 8 gjennom hele sin oppvekst. Det vil si at Verket 8 har vært i Thorvaldsen-familien gjennom flere generasjoner.


=== Knut Thorvaldsen ===
Knut Thorvaldsen ble født i Moss den 29. juli 1938, og han vokste opp i Verket 8 sammen med sine foreldre, bestefar og hans tre søsken. Han bodde i Verket 8 helt til han giftet seg i 1965.
"Vi hadde to barnesenger som stod ved siden av hverandre, foreldrene mine sov på en divan i hjørnet. Det var sånn det var på den tida.", sa Thorvaldsen.Knut gikk på folkeskolen på Skarmyra og senere på yrkesskolen på Værven. I en periode på 1960-tallet jobbet Knut på Instrumentverksted på Peterson.


=== Oversikt over beboere i Verket 8 ===


== Referanser ==